*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Δεκεμβρίου 1982

σχετικά με τον πίνακα των εγκεκριμένων εγκαταστάσεων της Δημοκρατίας της Νότιας Αφρικής και της Ναμίμπια για την εισαγωγή νωπών κρεάτων στην Κοινότητα

(82/913/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και του υγειονομικού κτηνιατρικού ελέγχου κατά την εισαγωγή των βοοειδών και χοιροειδών ζώων και των νωπών κρεάτων προελεύσεως τρίτων χωρών (1), και ιδίως το άρθρο 4 παράγραφος 1 και το άρθρο 18 παράγραφος 1 υπό α και β,

Εκτιμώντας:

ότι, για να μπορούν να έχουν άδεια να εξάγουν νωπά κρέατα στην Κοινότητα, οι εγκαταστάσεις που βρίσκονται στις τρίτες χώρες πρέπει να ανταποκρίνονται στους γενικούς και ειδικούς όρους που καθορίζονται από την οδηγία 72/462/ΕΟΚ·

ότι οι αρμόδιες αρχές έχουν διαβιβάσει, σύμφωνα με το άρθρο 4 παράγραφος 3 της οδηγίας 72/462/ΕΟΚ, πίνακα των εγκεκριμένων εγκαταστάσεων για εξαγωγές στην Κοινότητα·

ότι ένας μεγάλος αριθμός από τις εγκαταστάσεις αυτές που αποτέλεσαν αντικείμενο κοινοτικής επιθεώρησης επί τόπου, προσφέρουν επαρκείς εγγυήσεις υγιεινής και ότι μπορούν, ως εκ τούτου, να γίνουν δεκτές σε έναν πρώτο πίνακα που καταρτίζεται σύμφωνα με το άρθρο 4 παράγραφος 1 της εν λόγω οδηγίας, των εγκαταστάσεων από τις οποίες μπορεί να επιτραπεί η εισαγωγή νωπών κρεάτων·

ότι η περίπτωση των άλλων εγκαταστάσεων που προτείνονται από τις αρμόδιες αρχές πρέπει ακόμη να επανεξεταστεί με βάση τις συμπληρωματικές πληροφορίες σχετικά με τους κανόνες υγιεινής τους και με τις δυνατότητες ταχείας προσαρμογής τους στην κοινοτική ρύθμιση·

ότι, εν τώ μεταξύ, για να μη διακοπούν απότομα τα ρεύματα των συναλλαγών που υπάρχουν, οι εγκαταστάσεις αυτές μπορούν να γίνουν δεκτές προσωρινά και να έχουν τη δυνατότητα να συνεχίσουν τις εξαγωγές των νωπών κρεάτων στα Κράτη μέλη που είναι διατεθειμένα να τα δεχτούν·

ότι συντρέχει λόγος, κατά συνέπεια, να επανεξεταστεί η παρούσα απόφαση και στην ανάγκη να τροποποιηθεί σε συνάρτηση με τις πρωτοβουλίες που έχουν ληφθεί για το σκοπό αυτό και τις βελτιώσεις που έχουν πραγματοποιηθεί·

ότι πρέπει να υπενθυμιστεί ότι οι εισαγωγές νωπών κρεάτων υπόκεινται, επίσης, σε άλλες κοινοτικές κτηνιατρικές ρυθμίσεις, ιδίως στον τομέα του υγειονομικού ελέγχου, στις οποίες περιλαμβάνονται οι ειδικές διατάξεις που αφορούν τη Δανία, την Ιρλανδία και το Ηνωμένο Βασίλειο·

ότι οι όροι εισαγωγής νωπών κρεάτων που προέρχονται από εγκαταστάσεις που περιλαμβάνονται στο συνημμένο στην παρούσα απόφαση πίνακα εξακολουθούν να υπόκεινται στις διατάξεις που θεσπίστηκαν αλλού καθώς και στην τήρηση των γενικών διατάξεων της συνθήκης· ότι, ιδιαίτερα, η εισαγωγή με προέλευση από τρίτες χώρες και η επανεξαγωγή προς άλλα Κράτη μέλη ορισμένων κατηγοριών κρεάτων, όπως τα κρέατα που ζυγίζουν λιγότερο από 3 χγρ ή τα κρέατα που περιέχουν υπολείμματα ορισμένων ουσιών που πρέπει ακόμη να αποτελούν αντικείμενο εναρμονισμένης κοινοτικής νομοθεσίας, εξακολουθούν να υπόκεινται στην υγειονομική νομοθεσία του Κράτους μέλους εισαγωγής·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Οι εγκαταστάσεις της Νότιας Αφρικής και της Ναμίμπια που περιλαμβάνονται στο παράρτημα εγκρίνονται για την εισαγωγή στην Κοινότητα νωπών κρεάτων σύμφωνα με το εν λόγω παράρτημα.

2. Οι εισαγωγές που προέρχονται από τις εγκαταστάσεις που αναφέρονται στην παράγραφο 1 εξακολουθούν να υπόκεινται στις κοινοτικές διατάξεις που θεσπίστηκαν αλλού, στον κτηνιατρικό τομέα, και ιδιαίτερα στο θέμα του υγειονομικού ελέγχου.

Άρθρο 2

1. Τα Κράτη μέλη απογορεύουν την εισαγωγή νωπών κρεάτων που προέρχονται από εγκαταστάσεις οι οποίες δεν περιλαμβάνονται στο παράρτημα.

2. Η απαγόρευση αυτή που προβλέπεται στη παράγραφο 1 εφαρμόζεται, εντούτοις, μόνον από την 1η Αυγούστου 1983 για τις εγκαταστάσεις που δεν περιλαμβάνονται στο παράρτημα, αλλά αναγνωρίζονται και προτείνονται επίσημα από τις αρμόδιες αρχές της Νότιας Αφρικής στις 16 Αυγούστου 1982 κατ' εφαρμογή του άρθρου 4 παράγραφος 3 της οδηγίας 72/462/ΕΟΚ εκτός αν έχει ληφθεί γι' αυτές αντίθετη απόφαση, σύμφωνα με το άρθρο 4 παράγραφος 1 της οδηγίας που αναφέρθηκε προηγουμένως, πριν από την 1η Αυγούστου 1983.

Ο πίνακας των εγκαταστάσεων αυτών γνωστοποιείται από την Επιτροπή στα Κράτη μέλη.

Άρθρο 3

Η παρούσα απόφαση εφαρμόζεται από την 1η Ιανουαρίου 1983.

Άρθρο 4

Η παρούσα απόφαση επανεξετάζεται καί, ενδεχομένως, τροποποιείται πριν από την 1η Μαΐου 1983.

Άρθρο 5

Η παρούσα απόφαση απευθύνεται στα Κράτη μέλη.

Έγινε στις Βρυξέλλες στις 16 Δεκεμβρίου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

ΠΑΡΑΡΤΗΜΑ

ΚΑΤΑΣΤΑΣΗ ΤΩΝ ΕΓΚΑΤΑΣΤΑΣΕΩΝ

Ι. ΒΟΕΙΟ ΚΡΕΑΣ

Α. Σφαγεία και εργαστήρια κοπής

1.2.3 // // // // Αριθμός

έγκρισης // Εγκατάσταση

// Διεύθυνση

// // // // 23 // Karoo Meat Packers // Okahandja, Namibia // 25 // Damara Meat Packers // Otavi, Namibia // 30 // Johannesburg Abattoir // City Deep, Transvaal, RSA (1) // 47 // Bull Brand Foods // Krugersdorp, Transvaal, RSA // // //

B. Εργαστήρια κοπής

1.2.3 // // // // Αριθμός

έγκρισης // Εγκατάσταση

// Διεύθυνση

// // // // 61 // Meat Control Board // Cape Town, Cape Province, RSA // 62 // National Meat Suppliers // Cape Town, Cape Province, RSA // 69 // Karoo Meat Packers // Cape Town, Cape Province, RSA // 83 // Blue Continent Cold Storage // Cape Town, Cape Province, RSA // 87 // Rand Cold Storage // City Deep, Transvaal, RSA // 93 // Wholesome Meats // Durban, Natal, RSA // // //

II. ΨΥΚΤΙΚΟΙ ΧΩΡΟΙ ΑΠΟΘΗΚΕΥΣΗΣ

1.2.3 // // // // Αριθμός

έγκρισης // Εγκατάσταση

// Διεύθυνση

// // // // 4 // Table Bay Cold Storage // Cape Town, Cape Province, RSA // 84 // Maydon Wharf Cold Storage // Durban, Natal, RSA // 90 // Epping Cold Storage // Cape Town, Cape Province, RSA // 94 // Walvis Bay Cold Storage // Walvis Bay // // //

(1) RSA = Δημοκρατία της Νότιας Αφρικής.